
ΓΝΩΜΗ ΧΩΡΙΣ ΕΠΙΦΥΛΑΞΗ

Έκθεση Ανεξάρτητου Ορκωτού Ελεγκτή Λογιστή 

Προς τη Διοίκηση του Υποκαταστήματος της Τράπεζας ΑΒΓ

Έχουμε ελέγξει την ανωτέρω [ή συνημμένη] Κατάσταση με τους λογαριασμούς και τις λοιπές πληροφορίες του Υποκαταστήματος της Τράπεζας ΑΒΓ («Υποκατάστημα»), που έχει καταρτιστεί από τη διοίκηση σύμφωνα με τις διατάξεις του άρθρου 50δ [ή 50ε] 
 του κωδ. Ν. 2190/1920 «περί ανώνυμων εταιρειών» για τη χρήση που έληξε την 31η Δεκεμβρίου 201Χ.

Ευθύνη της Διοίκησης

Η διοίκηση έχει την ευθύνη για την κατάρτιση αυτής της Κατάστασης σύμφωνα με τα Ελληνικά Λογιστικά Πρότυπα και περιλαμβάνει τους λογαριασμούς και τις πληροφορίες που προβλέπονται  από το άρθρο 50δ [ή 50ε] του κωδ. Ν. 2190/1920, όπως και για εκείνες τις εσωτερικές δικλίδες που η διοίκηση καθορίζει ως απαραίτητες ώστε να καθίσταται δυνατή η κατάρτιση της Κατάστασης απαλλαγμένης από ουσιώδη ανακρίβεια που οφείλεται είτε σε απάτη είτε σε λάθος.

Ευθύνη του Ελεγκτή

Η δική μας ευθύνη είναι να εκφράσουμε γνώμη επί αυτής της Κατάστασης με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με κανόνες δεοντολογίας, καθώς και να σχεδιάζουμε και διενεργούμε τον έλεγχο με σκοπό την απόκτηση εύλογης διασφάλισης για το εάν η Κατάσταση είναι απαλλαγμένη από ουσιώδη ανακρίβεια.

Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων, σχετικά με τα ποσά και τις γνωστοποιήσεις στην Κατάσταση. Οι επιλεγόμενες διαδικασίες βασίζονται στην κρίση του ελεγκτή περιλαμβανομένης της εκτίμησης των κινδύνων ουσιώδους ανακρίβειας της Κατάστασης, που οφείλεται είτε σε απάτη είτε σε λάθος. Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται με την κατάρτιση της Κατάστασης του Υποκαταστήματος, με σκοπό το σχεδιασμό ελεγκτικών διαδικασιών κατάλληλων για τις περιστάσεις αλλά όχι με σκοπό την έκφραση γνώμης επί της αποτελεσματικότητας των εσωτερικών δικλίδων του Υποκαταστήματος. Ο έλεγχος περιλαμβάνει επίσης την αξιολόγηση της καταλληλόλητας των λογιστικών αρχών και μεθόδων που χρησιμοποιήθηκαν και του εύλογου των λογιστικών εκτιμήσεων που έγιναν από τη διοίκηση, καθώς και αξιολόγηση της συνολικής παρουσίασης της Κατάστασης.

Πιστεύουμε ότι τα ελεγκτικά τεκμήρια που έχουμε αποκτήσει είναι επαρκή και κατάλληλα για να παράσχουν βάση για την ελεγκτική μας γνώμη. 

Γνώμη

Κατά τη γνώμη μας, η ανωτέρω [ή συνημμένη] Κατάσταση του Υποκαταστήματος της Τράπεζας ΑΒΓ για τη χρήση που έληξε την 31η Δεκεμβρίου 201Χ, έχει καταρτισθεί από κάθε ουσιώδη άποψη σύμφωνα με τα Ελληνικά Λογιστικά Πρότυπα και όσα προβλέπονται από το άρθρο 50δ [ή 50ε] του κωδ. Ν. 2190/1920.

Λογιστική βάση κατάρτισης και περιορισμός χρήσης

Χωρίς να διαφοροποιούμε τη γνώμη μας, εφιστούμε την προσοχή στη Σημείωση Χ της ανωτέρω [ή συνημμένης] Κατάστασης, όπου περιγράφεται η λογιστική βάση της κατάρτισής της. Η Κατάσταση αυτή έχει καταρτιστεί με αποκλειστικό σκοπό να παρουσιάζει τους λογαριασμούς και τις πληροφορίες που προβλέπονται στο άρθρο 50δ [ή 50ε] του κωδ. Ν.2190/1920 και μπορεί να μην είναι κατάλληλη για άλλο σκοπό, ως εκ τούτου η παρούσα Έκθεσή μας προορίζεται μόνο για υποβολή στην αρμόδια αρχή, σύμφωνα με τις διατάξεις της παραγράφου 1 του άρθρου 131 του κωδ. Ν. 2190/1920.

Έδρα Ελεγκτή [πόλη], [ημερομηνία]

[Ορκωτός Ελεγκτής Λογιστής]

[Αρ Μ ΣΟΕΛ Ελεγκτή]

[Ελεγκτική Εταιρεία]

[Διεύθυνση]

[Αρ Μ  ΣΟΕΛ Εταιρείας]
�: Η κατά περίπτωση επιλογή του κατάλληλου άρθρου (50δ ή 50ε) του κωδ. Ν. 2190/1920, εξαρτάται από το εάν η έδρα του ελεγχόμενου υποκαταστήματος βρίσκεται σε άλλο κράτος μέλος της Ευρωπαϊκής Ένωσης ή σε τρίτη χώρα.

